laion/Wikipedia-Exotic huggingface dataset:
ოსკარის 1-ლი დაჯილდოება

ოსკარის 1-ლი დაჯილდოების ცერემონია — საუკეთესო ფილმებისა და კინოხელოვანების 1-ლი დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1929 წლის 16 მაისს და მასში მონაწილეობა მიიღეს 1927 და 1928 წელს გამოსულმა საუკეთესო ფილმებმა. დაჯილდოება გაიმართა სადილზე რუზველტის სასტუმროში, ჰოლივუდი, ლოს-ანჯელესი. შოუს უმასპინძლა აკადემიის პრეზიდენტმა დაგლას ფერბენკსმა. ცერემონიას, რომელიც 15 წუთი გაგრძელდა, 270 ადამიანი დაესწრო. დასასწრები ბილეთების ღირებულება იყო 5 დოლარი. დაჯილდოება ჩამოაყალიბა ლუი მაიერმა, Louis B. Mayer Pictures-ის დამფუძნებელმა. ცერემონია არ გადაცემულა არც ტელევიზიით და არც რადიოთი. ცერემონიაზე აკადემიამ გასცა ჯილდოები 12 კატეგორიაში. გამარჯვებულები ცერემონიამდე სამი თვით ადრე გამოაცხადეს. ზოგიერთი ნომინაცია დასახელდა კონკრეტული ფილმის მითითების გარეშე, მაგალითად რალფ ჰამერასისა და ნუგენტ სლოთერის, რომელთაც ნომინაციები მიიღეს საუკეთესო საინჟინრო ეფექტების კატეგორიაში. შემდგომი დაჯილდოებებისგან განსხვავებით, მსახიობი ან რეჟისორი შეიძლებოდა დაჯილდოებულიყო ერთდოულად რამდენიმე ფილმისთვის. მაგალითად, ემილ იანინგსმა მიიღო ოსკარი საუკეთესო მსახიობი მამაკაცისთვის თავისი როლებისთვის ფილმებში ყველა ხორციელის გზა და უკანასკნელი ბრძანება. ჩარლი ჩაპლინსა და Warner Bros.-ს გადაეცას საპატიო ჯილდო. ყველაზე მეტი, 3 ჯილდო მიიღეს ფილმებმა მე-7 სამოთხე და მზის ამოსვლა: ორი ადამიანის სიმღერა. ფრთებმა დაიმსახურა 2 ჯილდო, მათ შორის ოსკარი საუკეთესო სურათისთვის. დაჯილდოების მთავარ პრიზად საუკეთესო სურათის კატეგორიასთან ერთად ითვლებოდა ნომინაცია ყველაზე უნიკალური და არტისტული ნაწარმოებისთვის, რომელიც მზის ამოსვლამ მიიღო. მიუხედავად ამისა, მომავალ წელს აკადემიამ ეს უკანასკნელი ნომინაცია მოხსნა დაჯილდოებიდან და გადაწყვიტა, რომ ფრთების მიერ მიღებული ჯილდო იყო ყველაზე მნიშვნელოვანი ცერემონიაზე. ჩარლი ჩაპლინი Warner Brothers Production ↑ 1.0 1.1 The Official Academy Awards Database. Academy of Motion Picture Arts and Sciences. ციტირების თარიღი: February 18, 2012. ↑ History of the Academy Awards. Academy of Motion Picture Arts and Sciences. დაარქივებულია ორიგინალიდან — 8 აპრილი 2010. ციტირების თარიღი: May 6, 2010. ↑ Dirks, Tim. 1927–28 Academy Awards Winners and History. Rainbow Media. ციტირების თარიღი: May 6, 2010.
შაჰინ აიგიუნეში

შაჰინ აიგიუნეში — თურქი ფეხბურთელი, პოზიციით თავდამსხმელი, ამჟამად „ქასიმფაშას“ ღირსებას იცავს. ↑ დაარქივებული ასლი. დაარქივებულია ორიგინალიდან — 2012-11-02. ციტირების თარიღი: 2014-01-19.
3 დეკემბერი

3 დეკემბერი — გრიგორიანული კალენდრის 337-ე დღე (ნაკიან წლებში – 338-ე დღე). წლის ბოლომდე დარჩენილია 28 დღე. 1586 : ინგლისში ამერიკიდან პირველად შემოიტანეს კარტოფილი. 1621 : გალილეიმ პირველი ტელესკოპი შექმნა. 1818 : ილინოისი აშშ-ის 21-ე შტატი გახდა. 1828 : აშშ-ის საპრეზიდენტო არჩევნებში ენდრიუ ჯეკსონი ამარცხებს მოქმედ პრეზიდენტს ჯონ ქუინსი ადამსს. 1912 : ბულგარეთი, საბერძნეთი, მონტენეგრო და სერბეთი (ბალკანეთის ლიგა) ხელს აწერენ ზავს თურქეთთან, რითაც სრულდება ორთვიანი პირველი ბალკანეთის ომი. 1917 : თითქმის ოცწლიანი მშენებლობის შემდეგ კვებეკის ხიდი გაიხსნა. 1937 : დენდი, მსოფლიოს ყველაზე ხანგრძლივი კომიქსი გამოქვეყნდა პირველად. 1938 : დაქორწინდნენ ჯონ ლენონის მშობლები ალფრედ ლენონი და ჯულია სტენლი. 1944 : საბერძნეთის სამოქალაქო ომი იწყება ახლად განთავისუფლებულ ქვეყანაში კომუნისტებსა და როიალისტებს შორის. 1947 : ბროდვეიზე შედგა ტენესი უილიამსის სპექტაკლის, „ტრამვაი, სახელად სურვილი“ პრემიერა. 1971 : პიონერის პროგრამა - პიონერი 10 იუპიტერის ახლოდან გადაღებულ პირველ სურათებს აგზავნის დედამიწაზე. 1976 : პატრიკ ჰილერი ირალნდიის მეექვსე პრეზიდენტი ხდება. 2009 : თეოდორო ობიანგ ნგემა მბასოგო მეხუთე ვადით აირჩიეს ეკვატორული გვინეის პრეზიდენტად. 2011 : საბავშვო ევროვიზიის გამარჯვებული ქართული ჯგუფი „Candy“ გახდა. 1368 : შარლ VI (საფრანგეთი) — საფრანგეთის მეფე. 1684 : ჰოლბერგი, ლუდვიგ — ნორვეგიელი მწერალი და ისტორიკოსი. 1859 : კატაიამა სენ — იაპონიისა და საერთაშორისო მუშათა მოძრაობის მოღვაწე. 1865 : ფროიდი, ანა — ბრიტანელი ფსიქოლოგი, ზიგმუნდ ფროიდის უმცროსი ასული. 1884 : პრასადი, რაჯენდრა — ინდოეთის პირველი პრეზიდენტი. 1899 : იკედა ჰაიატო — იაპონიის პრემიერ-მინისტრი. 1925 : ბაბუნაშვილი, ელენე — ქართველი ენათმეცნიერი. 1948 : ოსბორნი, ოზი — ბრიტანელი მომღერალი. 1960 : მური, ჯულიანა — ამერიკელი მსახიობი. 1968 : ბრენდან ფრეიზერი — ამერიკელი მსახიობი. 1154 : ანასტასიუს IV — რომის პაპი 1533 : ვასილ III — მოსკოვის დიდი თავადი 1892 : ფეტი, აფანასი — რუსი პოეტი 1912 : ბაროსი, პრუდენტე ჟოზე დე მორის — ბრაზილიის პრეზიდენტი 2012 : ხიტრუკი, თედორე — რუსი ანიმატორი მართლმადიდებელი ეკლესია აღნიშნავს შემდეგი წმინდანების ხსენების დღეს: გრიგოლ დეკაპოლელი წმინდა პროკლე წმინდა დასი ევსტათი, თესპესი და ანატოლი ნერსე ეპისკოპოსი და იოსები - მოწაფე მისი, იოანე, სავერიოსი, ისააკი და იპატი - სპარსელნი ეპისკოპოსნი და მოწამენი: აზატი საჭურისი, სასონი, თეკლე, ანა და სხვანი მრავალნი დედანი და მამანი სპარსეთში წამებულნი სხვა თვეები:
იოზერ ჰურმაჯი

იოზერ ჰურმაჯი — თურქი ფეხბურთელი რომელიც „ქასიმფაშას“ ღირსებას იცავს. ↑ http://www.ntvspor.net/haber/spor-toto-super-lig/71077/ozer-hurmaci-kasimpasada
მიშელ ჯოტოდია

მიშელ ჯოტოდია (ფრანგ. Michel Am-Nondokro Djotodia; დ. 1949, ვაკაგის პრეფექტურა, უბანგი-შარი) — ცენტრალური აფრიკის რესპუბლიკის სამხედრო და პოლიტიკური მოღვაწე. ცენტრალური აფრიკის რესპუბლიკის პრეზიდენტი 2013-2014 წლებში. ხელისუფლებაში მოვიდა ფრანსუა ბოზიზეს წინააღმდეგ მოწყობილი სამხედრო გადატრიალების შედეგად. დაიბადა 1949 წელს ვაკაგის პრეფექტურაში, უბანგი-შარი. სარწმუნოებით ისლამის მიმდევარია, მაშინ როდესაც ცენტრალური აფრიკის რესპუბლიკის მოსახლეობის უმეტესობა ქრისტიანობას მისდევს. სწავლობდა სსრკ-ში, ჯერ ქალაქ ორიოლის ტექნიკუმში, ხოლო შემდეგ პატრის ლუმუმბას სახელობის ხალხთა მეგობრობის უნივერსიტეტში. 10 წელი ცხოვრობდა საბჭოთა კავშირში, ცოლად ჰყავდა სსრკ-ს მოქალაქე, რომელთანაც შეეძინა გოგონა. 2014 წლის 9 იანვარს ჯოტოდიამ პირველად დატოვა ქვეყანა და გაფრინდა ჩადის დედაქალაქ ნჯამენაში, სადაც მიმდინარეობდა ცენრალური აფრიკის ქვეყნების ეკონომიური გაერთიანების სამიტი. 10 იანვარს ბანგის მოსახლეობა გამოვიდა აქციებზე პრეზიდენტის გადადგომის მოწოდებით. ამავე დღეს მან საკუთარი ნებით უარი განაცხადა მოვალეობის შესრულებაზე, რადგან ვერ შეძლო ქვეყანაში მიმდინარე ძალადობის ტალღის გამკლავება და გაიქცა ბენინში. ცენტრალური აფრიკის რესპუბლიკის პრეზიდენტი Biographical information on Michel Djotodia Франсуа Боизе, президент ЦАР (Центральноафриканской республики) и Мишель Джотодия, глава повстанцев//Передача радиостанции "Эхо Москвы" ↑ Patrick Fort, "Religious tensions rise in Central African Republic" დაარქივებული 2015-06-22 საიტზე Wayback Machine. , AFP, 1 April 2013. ↑ Франсуа Боизе, президент ЦАР (Центральноафриканской республики) и Мишель Джотодия, глава повстанцев//Передача радиостанции "Эхо Москвы" ↑ Самопровозглашенный президент ЦАР сложил полномочия. დაარქივებულია ორიგინალიდან — 2014-01-13. ციტირების თარიღი: 2014-01-19. ↑ Насилие в ЦАР: очевидцы сообщают о каннибализме
მონობის 12 წელი (ფილმი)

მონობის 12 წელი (ინგლ. 12 Years a Slave) — 2013 წლის ეპიკურ-ისტორიული ფილმი. დაფუძნებულია სოლომონ ნორთაპის რეალურ ისტორიაზე და მის მიერ 1853 წელს გამოცემულ მემუარებზე. ყურადღება!  ქვემოთ მოყვანილია სიუჟეტის და/ან დასასრულის დეტალები. შავკანიანი სოლომონ ნორთაპი იყო ნიუ-იორკის შტატში დაბადებული თავისუფალი შავკანიანი. ნორთაპი იყო განათლებული ადამიანი, რომელიც ცხოვრობდა და მოღვაწეობდა ქალაქ სარაგოტა-სპრინგზში. 1841 წელს ორმა ადამიანმა მას შესთავაზა მიმზიდველი სამუშაო ვაშინგტონში. ჩასვლისას, მას იტაცებენ, გახდა მონა და ეწია უმწეო სიცოცხლე, ერთი მეპატრონიდან მეორესთან გადასვლით. 12 წლის მონობის შემდეგ ნორთაპი ახერხებს გათავისუფლებას და ოჯახთან დაბრუნებას. ჩიუეტელ ეჯიოფორი - სოლომონ ნორთაპი მაიკლ ფასბენდერი - ედვინ ეპსი სარა პაულსონი - მერი ეპსი ბენედიქტ კამბერბეჩი - უილიამ ფორდი ლუპიტა ნიონგ’ო - პეტსი ბრედ პიტი - სემუელ ბასი პოლ ჯიამატი - თეოფილუს ფრიმენი ოსკარი საუკეთესო ფილმი საუკეთესო მსახიობი ქალი მეორეხარისხოვან როლში: ლუპიტა ნიონგ'ო საუკეთესო ადაპტირებული სცენარი: ჯონ რიდლი ოქროს გლობუსი საუკეთესო დრამა BAFTA საუკეთესო ფილმი საუკეთესო მსახიობი კაცი: ჩიუეტელ ეჯიოფორი ოფიციალური საიტი „მონობის 12 წელი“ — კინოფილმების ინტერნეტ-მონაცემთა ბაზა (ინგლისური) მონობის 12 წელი History vs. Hollywood-ზე „მონობის 12 წელი“ — Box Office Mojo-ზე „მონობის 12 წელი“ — Rotten Tomatoes „მონობის 12 წელი“ — Metacritic-ზე
ოსკარის მე-2 დაჯილდოება

ოსკარის მე-2 დაჯილდოების ცერემონია — საუკეთესო ფილმებისა და კინოხელოვანების მე-2 დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1930 წლის 3 აპრილს და მასში მონაწილეობა მიიღეს 1928 წლის 1 აგვისსტოდან და 1929 წლის 31 ივლისამდე გამოსულმა საუკეთესო ფილმებმა. დაჯილდოება გაიმართა სასტუმრო ამბასადორში, ლოს-ანჯელესი. შოუს უმასპინძლა უილიამ დე მილმა. ცერემონია პირდაპირ ეთერში გადაიცემოდა რადიოთი. პირველი დაჯილდოებისაგან განსხვავებით, აკადემიას გამარჯვებულთა ვინაობა წინასწარ არ გამოუცხადებია. ამასთან, კატეგორიათა რაოდენობა 12-დან 7-მდე შემცირდა. მე-2 დაჯილდოება ერთადერთი იყო, რომელზეც არ დასახელებულან ოფიციალური ნომინანტები. არაოფიციალური ნომინანტების სია აკადემიამ მხოლოდ მოგვიანებით გამოაქვეყნა, იმის მიხედვით თუ რომელ ფილმებს შორის აკეთებდნენ არჩევანს მსაჯები. ამ სიის მიხედვით, ყველაზე მეტი, 5 ნომინაცია მიიღეს ფილმებმა ძველ არიზონაში და პატრიოტი. ცერემონიის მთავარი ჯილდო გადაეცა ფილმს ბროდვეის მელოდია. ღვთაებრივი ქალბატონი არის ერთადერთი ფილმი, რომელმაც მოიგო საუკეთესო რეჟისორის ნომინაციაში, ისე რომ საუკეთესო სურათზე ნომინირებულიც არ ყოფილა, თუ არ ჩავთვლით ოსკარის პირველ დაჯილდოებას, როდესაც ერთდოულად რეჟისორის ორი ნომინაცია არსებობდა. დაჯილდოება უნიკალური იყო იმითაც, რომ არც ერთ ფილმს მიუღია ერთზე მეტი ჯილდო. რადგანაც ცერემონია იმართებოდა მონაწილე ფილმების გამოსვლის პერიოდიდან 8 თვის შემდეგ, გადაწყდა, რომ შემდეგი დაჯილდოების ცერემონია 1930 წლის ნოემბერში ჩატარდებოდა ამ სხვაობის შესამცირებლად. შედეგად, 1930 იყო ერთადერთი წელი, როდესაც ერთდროულად ორი დაჯილდოების ცერემონია გაიმართა. FilmSite.org - 1928/29 წლების აკადემიის ჯილდო ოსკარის მონაცემთა ბაზა დაარქივებული 2008-07-07 საიტზე Wayback Machine. ↑ The 2nd Academy Awards (1930) Nominees and Winners. oscars.org. დაარქივებულია ორიგინალიდან — 2014-10-06. ციტირების თარიღი: 2012-03-24.
ადამიანური ლაქა (რომანი)

ადამიანური ლაქა (ინგლ. The Human Stain) — ამერიკელი მწერლის ფილიპ როთის 2000 წელს გამოცემული რომანი, რომელშიც მოქმედება 1990-იანი წლების ბოლოს მიმდინარეობს აშშ-ში, ახალი ინგლისის რეგიონში. ნაწარმოების ძირითადი ხაზი გადის 34 წლის დამლაგებელი ქალისა და 65 წლის ლექტორის ურთიერთობაზე. ამბის მთხრობელია მწერალი ნათან ცუკერმანი, რომელსაც როთის სხვა რომანებშიც ვხვდებით. ქართული გამოცემა ეკუთვნის გამომცემლობა „პალიტრა L“-ს. ქართული თარგმანი გამოვიდა 2013 წელს. ნაწარმოები „ადამიანური ლაქა“ ამავე სახელწოდებით ფილმად გადაიღო რეჟისორმა რობერტ ბენტონმა 2003 წელს. მთავარ როლებს ასრულებენ ენტონი ჰოპკინზი, ნიკოლ კიდმანი და გერი სინიზი. The Human Stain at Random House's Reading Group Center page Awards: The Human Stain დაარქივებული 2011-06-04 საიტზე Wayback Machine. , Houghton Mifflin "Philip Roth's open letter to Wikipedia" – Sept 7, 2012, New Yorker Blog 'Page Turner'
27 დეკემბერი

27 დეკემბერი — გრიგორიანული კალენდრის 361-ე დღე (ნაკიან წლებში – 362-ე დღე). წლის ბოლომდე დარჩენილია 4 დღე. 537 : აია-სოფიას მშენებლობა დასრულდა. 1703 : პორტუგალიამ და ინგლისმა ხელი მოაწერეს მეთუენის ხელშეკრულებას, რომლის მიხედვით პორტუგალიიდან იმპორტირებულ ღვინოს საბაჟო შეღავათები დაუწესდა. 1831 : ჩარლზ დარვინი იწყებს მოგზაურობას ხომალდ ბიგლით, სადაც მოგვიანებით მან ევოლუციის თეორიის ფორმულირება მოახდინა. 1904 : ჯეიმზ ბარის სპექტაკლ პიტერ პენის პრემიერა გაიმართა ლონდონში. 1918 : დაიწყო პოლონელთა დიდი აჯანყება გერმენელების წინააღმდეგ. 1923 : იაპონელი სტუდენტი ნამბა დაისუკე ცდილობს უფლისწულ ჰიროჰიტოს მკვლელობას. 1927 : ლევ ტროცკი კომუნისტური პარტიიდან გარიცხეს. 1932 : ნიუ-იორკში რადიო სიტი მიუზიკ ჰოლი გაიხსნა. 1932 : საბჭოთა კავშირში ერთიანი საპასპორტო სისტემა შემოიღეს. 1945 : მსოფლიო ბანკი შეიქმნა 28 ქვეყნის მთავრობის მიერ ხელმოწერილი შეთანხმებით. 1949 : ნიდერლანდების დედოფალი ჯულიანა ინდონეზიის დამოუკიდებლობას ცნობს. 1978 : ესპანეთში დემოკრატია მყარდება 40 წლიანი დიქტატურის შემდეგ. 1979 : საბჭოთა კავშირი ავღანეთზე კონტროლს აწესებს. ბარბაკ კარმალი ცვლის მოკლულ პრეზიდენტ ჰაფიზულა ამინს. 1985 : პალესტინელი ტერორისტები რომისა და ვენის აეროპორტებში 18 ადამიანს კლავენ. 2001 : ჩინეთი და აშშ პერმანენტულ ნორმალურ სავაჭრო ურთიერთობებს ამყარებენ. 2007 : პაკისტანის ყოფილი პრემიერ-მინისტრი ბენაზირ ბჰუტო მოკლეს საარჩევნო კამპანიისას ისლამაბადთან. 2010 : თბილისის სახელმწიფო უნივერსიტეტის რექტორად ალექსანდრე კვიტაშვილი აირჩიეს. 2016 : ამერიკელი მსახიობი კერი ფიშერი გარდაიცვალა 60 წლის ასაკში, ხოლო მეორე დღეს დედამისი, მსახიობი დები რეინოლდსი 84 წლის ასაკში გარდაიცვალა. 1571 : კეპლერი, იოჰანეს — ავსტრიელი ასტრონომი (გ. 1630) 1654 : ბერნული, იაკობ — შვეიცარიელი მათემატიკოსი (გ. 1705) 1797 : ღალიბი, მირზა — ინდოელი პოეტი. (გ. 1869) 1832 : ტრეტიაკოვი, პაველ — რუსი ფილანტროპი, მეწარმე. 1882 : ბექაური, ვლადიმერ — ქართველი გამომგონებელი 1898 : ასანუმა ინეძირო — იაპონიის სოციალ-დემოკრატიული მოძრაობის მოღვაწე. 1899 : გიორგი ლეონიძე — ქართველი პოეტი. 1902 : დიტრიხი, მარლენ — გერმანელი მსახიობი და მომღერალი. (გ. 1992) 1948 : დეპარდიე, ჟერარ — ფრანგი მსახიობი. 1948 : აარონ სტენფორდი — ამერიკელი მსახიობი 1971 : სერგეი ბოდროვი (უმცროსი) — რუსი მსახიობი და რეჟისორი. 1923 : გიუსტავ ეიფელი — ფრანგი ინჟინერი 1934 : ალექსიძე, ალექსანდრე — ქართველი პროფესიონალი მოცეკვავე 1953 : ტუვიმი, იულიან — პოლონელი მწერალი 1966 : გილე, ჰერბერტ ოტო — ვაფენ-სს-ის გენერალი. 2012 : ნორმან შვარცკოპფი — ამერიკელი სამხედრო მოღვაწე. 2020 : ჯულიეტა ვაშაყმაძე — ქართველი ჟურნალისტი (დ. 1933) მართლმადიდებელი ეკლესია აღნიშნავს შემდეგი წმინდანების ხსენების დღეს: წმინდა თვირსე, წმინდა ლევკიოსი და წმინდა კალინიკე წმინდა მოწამენი: ფილიმონი, აპოლონი, არიანე, თეოტიქე და ოთხი მხედარი სხვა თვეები:
ნუკრი (ფილმი)

ნუკრი (ინგლ. The Yearling) — 1946 წლის საოჯახო ფილმი . გადაღებულია Technicolor-ის მეთოდით. ფილმი. დაფუძნებულია ამავე სახელწოდების რომანზე. ყურადღება!  ქვემოთ მოყვანილია სიუჟეტის და/ან დასასრულის დეტალები. ამერიკის სამოქალაქო ომის შემდეგ ეზრა ბაქსტერი აშენებს სახლს ფლორიდაში. მას ჰყავს მეუღლე ორი და 11 წლის შვილი ჯოდი. ჯოდი ცნობისმოყვარე ბიჭია და მთელ დროს ტყეში ატარებს, ცხოველებს აკვირდება. ის მშობლებს ყოველდღე სთხოვს ნებართვას, რომ რომელიმე ნადირი სახლში მიიყვანოს და მოიშინაუროს. დედა, რომელმაც უკვე სამი შვილი დამარხა, ბიჭს ამის ნებას არ რთავს. ერთხელ, ნადირობისას ეზრას გველი უკბენს. ის იძულებულია, ფურირემი მოკლას, რათა მისი გულ-ღვიძლი იარაზე მიიდოს და გადარჩეს. ფურირემს პატარა ნუკრი დარჩება, რომელსაც აუცილებლად დაღუპვა ელის. მამა ნებას რთავს ჯოდის, რომ ნუკრი სახლში მიიყვანოს. ორა ეთანხმება ეზრას გადაწყვეტილებას. გაივლის ერთი წელი და აღმოჩნდება, რომ რთულია ცხოველის ყოლა შინაურ პირობებში. გრეგორი პეკი - ეზრა ბაქსტერი ჯეინ ვაიმანი - ორა ბაქსტერი კლოდ ჯარმან უმცროსი - ჯოდი ბაქსტერი ჩილ ვილსი - ბაკ ფორესტერი კლემ ბევანსი - მამილო ფორესტერი მარგარეტ ვაიშერლი - დედილო ფორესტერი ფორესტ ტაკერი - ლემ ფორესტერი ჰენრი ტრევერსი - მისტერ ბოილზი დონ გიფტი - ფოდერვინგი ფილმის გადაღებისთვის მოსამზადებელი სამუშოები 1941 წელს დაიწყო, მაგრამ ამერიკის მეორე მსოფლიო ომში ჩართვის გამო დაფინანსება შეჩერდა და აღდგა მხოლოდ 1945 წელს. გადაღებები ათ თვეს გრძელდებოდა. მასში მონაწილეობდა 158 შველი, 9 მურა დათვი, 37 ძაღლი, 53 გარეული ფრინველი, 1 ბუ, 83 წიწილა, 36 ღორი, 8 გველი, 18 ციყვი, 4 ცხენი და 17 ენოტი. ოსკარი საუკეთესო ოპერატორი: ჩარლზ როშერი, ლეონარდ სმითი, არტურ არლინგი საუკეთესო მხატვრული გაფორმება: სედრიკ გიბონსი, პოლ გროსე, ედვინ უილისი ოქროს გლობუსი საუკეთესო მსახიობი კაცი დრამაში: გრეგორი პეკი ვიკისაწყობში არის გვერდი თემაზე: ნუკრი (ფილმი) „The Yearling“ — კინოფილმების ინტერნეტ-მონაცემთა ბაზა (ინგლისური) „ნუკრი (ფილმი)“ — TCM-ის მონაცემთა ბაზაში
სედრიკ გიბონსი

სედრიკ გიბონსი (ინგლ. Cedric Gibbons; დ. 23 მარტი, 1893, დუბლინი — გ. 26 ივლისი, 1960, ლოს-ანჯელესი) — ირლანდიური წარმოშობის ამერიკელი კინოდიზაინერი და არტ-დირექტორი. იყო ყველაზე მნიშვნელოვანი და გავლენიანი კინოდიზაინერი ამერიკული კინოს ისტორიაში. არის ოსკარის ფიგურის ავტორი. სედრიკ გიბონსი კინოფილმების ინტერნეტ-მონაცემთა ბაზაში სედრიკ გიბონსი — Find a Grave-ზე
ოსკარის მე-3 დაჯილდოება

ოსკარის მე-3 დაჯილდოების ცერემონია — საუკეთესო ფილმებისა და კინოხელოვანების მე-3 დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1930 წლის 5 ნოემბერს და მასში მონაწილეობა მიიღეს 1929 წლის 1 აგვისტოდან და 1930 წლის 31 ივლისამდე გამოსულმა საუკეთესო ფილმებმა. დაჯილდოება გაიმართა სასტუმრო ამბასადორში, ლოს-ანჯელესი. შოუს უმასპინძლა კონრად ნეიჯელმა. ცერემონიაზე აკადემიამ გასცა ჯილდოები 8 კატეგორიაში. ამ დაჯილდოებაზე შემოღებული ნომინაცია საუკეთესო ხმის ჩაწერისთვის არის პირველი ნომინაცია, რომელიც დაემატა პირველ დაჯილდოებაზე წარმოდგენილ კატეგორიებს. დასავლეთის ფრონტი უცვლელია გახდა პირველი ფილმი, რომელმაც ჯილდო მიიღო ერთდროულად საუკეთესო სურათისა და საუკეთესო რეჟისორის ნომინაციებში, ლუის მაილსტოუნი კი პირველი ადამიანი, რომელმაც მეორეჯერ მიიღო ოსკარი. ყველაზე მეტი, 6 ნომინაცია დაიმსახურა ფილმმა სიყვარულის აღლუმი, თუმცა არცერთ მათგანში არ გაუმარჯვია. ოსკარის მე-2 დაჯილდოების შემდეგ გადაწყდა, რომ შემდეგი ცერემონია 1930 წლის ნოემბერში ჩატარდებოდა, რათა შემცირებულიყო დრო ცერემონიასა და მასში მონაწილე ფილმების გამოსვლის პერიოდს შორის. შედეგად, 1930 იყო ერთადერთი წელი, როდესაც ერთდროულად ორი დაჯილდოების ცერემონია გაიმართა. ოსკარის მონაცემთა ბაზა დაარქივებული 2008-07-07 საიტზე Wayback Machine.
ჰაჯი-ფაშა

ჰაჯი-ფაშა (თურქ. Hacı Paşa)— ოსმალეთის იმპერიის მესამე დიდი ვეზირი 1348-1349 წლებში. თანამდებობა ეკავა სულთან ორჰან I-ის დროს. იგი წარმოშობით თურქი იყო. İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971
სინანუდინ ფაქიჰ იუსუფ-ფაშა

სინანუდინ ფაქიჰ იუსუფ-ფაშა (თურქ. Sinanüddin Fakih Yusuf Paşa)— ოსმალეთის იმპერიის მეოთხე დიდი ვეზირი 1349-1364 წლებში. თანამდებობა ეკავა სულთნების ორჰან I-ისა და მურად I-ის დროს. იგი წარმოშობით თურქი იყო. დაიბადა პირველი თურქი ყადის ჰიდრა ბეგა იბნ ყადი ჯელალ ალ-დინას ოჯახში. მისი გარდაცვალების შემდეგ ხელისუფლებაში მოდიან ჩანდარლები. İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971
ქარა ჰალილ-ფაშა

ქარა ჰალილ-ფაშა (თურქ. Çandarlı Kara Halil Hayreddin Paşa; დ. უცნობია — გ. 22 იანვარი, 1387) — ოსმალეთის იმპერიის დიდი ვეზირი 1364–1387 წლებში, სულთან მურად I-ის დროს. იგი არის პირველი ადამიანი, რომელმაც ოფიციალურად მიიღო წოდება „დიდი ვეზირი“. განეკუთვნება ცნობილი ჩანდარლების ოჯახს. ვეზირად დანიშვნამდე ეჭირა სამხედრო მოსამართლის (ყადიასქერი) თანამდებობა. 1364 წლის სექტემბრიდან გარდაცვალებამდე იყო დიდი ვეზირი. სარგებლობდა დიდი გავლენითა და ავტორიტეტით. მის სახელთანაა დაკავშირებული ე.წ იანიჩართა აღმზრდელობითი დაწესებულების, "დევშირმეს" შემოღება. მისი რამდენიმე შთამომავალი გახდა დიდი ვეზირი. ჩანდარლების ოჯახის ბოლო წარმომადგენელი ვეზირის თანამდებობაზე იყო მისი შვილიშვილი - ჩანდარლი ჰალილ-ფაშა უმცროსი.იგი ყველაზე ხანგრძლივად მმართველი დიდი ვეზირია ოსმალეთის იმპერიის ისტორიაში. გარდაიცვალა 1387 წლის 22 იანვარს. İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971
ჩანდარლი ალი-ფაშა

ჩანდარლი ალი-ფაშა (თურქ. Çandarlı Ali Paşa; გ. 18 დეკემბერი, 1406) — ოსმალეთის იმპერიის მეექვსე დიდი ვეზირი 1387-1406 წლებში. თანამდებობა ეკავა სულთნების მურად I-ის, ბაიაზიდ I-ისა და სულეიმან ჩელების დროს. განეკუთვნება ცნობილი ჩანდარლების ოჯახს. დიდი ვეზირი გახდა მამის, ასევე დიდი ვეზირის ქარა ჰალილ-ფაშას შემდეგ და ამ მოვალეობას ასრულებდა გარდაცვალებამდე. მისი ვეზირობის დროს ოსმალეთის იმპერიამ მნიშვნელოვან წარმატებებს მიაღწია საგარეო პოლიტიკაში. 1389 წელს ოსმალებმა კოსოვოს ბრძოლაში დაამარცხეს სერბებისა და უნგრელების გაერთიანებული არმია. 1390-იან წლებში დაიპტრეს ვლახეთი, ბესარაბია და სერბეთი. 1400 წელს ჩანდარლი ალი-ფაშა თან ახლდა ოსმალთა არმიას კონსტანტინოპოლის ალყის დროს. 1402 წელს მონაწილეობა მიიღო თემურ ლენგის წინააღმდეგ ანგორის ბრძოლაში, რომელშიც თურქები სასტიკად დამარცხდნენ. ბაიაზიდ I-ის დატყვევების შემდეგ დაიწყო ოსმალეთის იმპერიის უმეფობის ხანა. ერთმანეთის წინააღმდეგ საბრძოლველად გამოსული შეჰზადეებიდან ჩანდარლი ალი-ფაშა სულთან ბაიაზიდის უფროს ვაჟს, სულეიმან ჩელების უჭერდა მხარს. 1406 წელს ალი-ფაშა გარდაიცვალა. İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971
ეს მშვენიერი ცხოვრება (1946 წლის ფილმი)

„ეს მშვენიერი ცხოვრება“ (ინგლ. It's a Wonderful Life) — ფრენკ კაპრას 1946 წლის საშობაო ფილმი. კაპრამ ფილმისთვის მიიღო ოქროს გლობუსი საუკეთესო რეჟისორისთვის. ყურადღება!  ქვემოთ მოყვანილია სიუჟეტის და/ან დასასრულის დეტალები. ჯორჯ ბეილი ცხოვრობს ქალაქ ბედფორდ ფოლსში და ფლობს საკრედიტო კომპანიას. ის პატიოსანი ადამიანი და მოსიყვარულე მშობელი და მამაა. ფინანსური გაჭირვების გამო ჯორჯი თავის მოკვლას აპირებს. აშკარაა, რომ ადამიანს, რომელიც მზადაა, სიცოცხლეს შეელიოს, ანგელოზის დახმარება სჭირდება. ზეციდან მის გადასარჩენად კლარენსს მიავლენენ. კლარენსი იმ მომენტში ერთადერთი თავისუფალი ანგელოზია, მაგრამ კლარენსს ფრთები არ აქვს. ის მეორე კლასის ანგელოზია და ჯერ ფრთების მიღება ვერ დაიმსახურა. კლარენსს პირდებიან, რომ თუ ჯორჯს თვითმკვლელობისგან იხსნის, ფრთებს მისცემენ. კლარენს ცოტა დრო აქვს, ამიტომ ის ერთადერთ და სწორ გადაწყვეტილებას მიიღებს, ჯორჯს აჩვენებს, თუ როგორი იქნებოდა სამყარო მის გარეშე. ვალებში ჩავარდნილ და სასოწარკვეთილ ჯორჯს საბოლოოდ მთელი ქალაქი ეხმარება გადარჩენაში. ჯეიმზ სტიუარტი - ჯორჯ ბეილი დონა რიდი - მერი ჰეჩ ბეილი ჰენრი ტრევერსი - კლარენს ოლდბადი ლაიონელ ბერიმორი - ჰენრი პოტერი ტომას მიტჩელი - ძია ბილი ბეილი ბეულა ბონდი - დედილო ბეილი უორდ ბონდი - ბერტი გლორია გრეჰემი - ვაიოლეტ ბიკი შეგიძლიათ იხილოთ მედიაფაილები თემაზე „ეს მშვენიერი ცხოვრება“ ვიკისაწყობში. „ეს მშვენიერი ცხოვრება“ — კინოფილმების ინტერნეტ-მონაცემთა ბაზა (ინგლისური)
ჟანა ფრისკე

ჟანა ფრისკე (რუს. Фриске, Жанна Владимировна; დ. 8 ივლისი 1974, მოსკოვი — გ. 15 ივნისი, 2015, ბალაშიხა) — რუსი საესტრადო მომღერალი, ტელეწამყვანი და კინომსახიობი. პატარა ასაკშივე ბალეტით, სპორტული ცეკვით, აკრობატიკითა და გიმნასტიკით იყო დაკავებული. მაყურებელმა ის რუსული ჯგუფით, „ბლესტიაშიეთი“ (1996-2003) გაიცნო. მონაწილეობა აქვს მიღებული ტიმურ ბეკმამბეტოვის ფილმებში „ღამის გუშაგი“ და „დღის მეთვალყურე“, აგრეთვე გადაღებულია უამრავ სატელევიზიო შოუში. 2003 წლიდან დაიწყო სოლო კარიერა. 2005 წელს მონაწილეობა მიიღო რეალიტი-შოუში. გადაღებულია ჟურნალებში: Playboy, Penthouse, Maxim და Elle. 1990-იან წლებში ჟანამ მიიღო ბებიამისის გვარი ფრისკე. 2013 წელს მსახიობს თავის ტვინის ავთვისებიანი სიმსივნე დაუდგინეს. იგი ორი წლის განმავლობაში ებრძოდა ტვინის სიმსივნეს. მკურნალობის რამდენიმე კურსი ჩაიტარა აშშ-ში, გერმანიასა და ჩინეთში, რისი წყალობითაც ექიმებმა რემისიას მიაღწიეს. როგორც კი გახმაურდა მომღერლის ავადმყოფობის შესახებ, რუსეთის ტელევიზიის პირველმა არხმა რუსფონდ-თან ერთად საჭირო თანხის შეგროვება დაიწყო. შეგროვდა 68 მილიონი რუბლი, რაც საჭირო თანხას აღემატებოდა და ჟანა ფრისკემ დარჩენილი ფული ონკოლოგიურად დაავადებულ ბავშვთა ფონდში გადარიცხა. სიცოცხლის ბოლო თვეები აგარაკზე გაატარა ოჯახის წევრებთან ერთად. ჟანა ფრისკე გარდაიცვალა 2015 წლის 15 ივნისს ბალაშიხაში. დარჩა 2 წლის შვილი პლატონი. ჟანა ფრისკე კინოფილმების ინტერნეტ-მონაცემთა ბაზაში ↑ „Умерла Жанна Фриске“. NEWSru.com (რუსული). 16 ივნისი, 2015. ციტირების თარიღი: 17 თებერვალი, 2021. შეამოწმეთ თარიღის პარამეტრი |access-date= და |date=-ში (დახმარება) ↑ Жанна Фриске ru. Кино-Театр.РУ. ციტირების თარიღი: 17 თებერვალი, 2021 ↑ მომღერალი ჟანა ფრისკე გარდაიცვალა. დაარქივებულია ორიგინალიდან — 2016-03-05. ციტირების თარიღი: 2015-06-16.